EZHEL
2026-11-20 20:00 - 23:30 (Europe/Athens) | Fuzz Club, PIREOS 209 KAI PATRIARXOU IOAKIM 1, Athens, Greece
EZHEL
ΠΑΡΑΣΚΕΥΗ 20 ΝΟΕΜΒΡΙΟΥ 2026 | ΑΘΗΝΑ | FUZZ LIVE MUSIC CLUB
Την Παρασκευή 20 Νοεμβρίου, ο Ezhel θα εμφανιστεί ζωντανά στο Fuzz στην Αθήνα, για μια εκρηκτική συναυλία που αποτυπώνει τον πρωτοποριακό ήχο και την δυναμική σκηνική παρουσία που τον έχουν καθιερώσει στη διεθνή rap σκηνή ως τη ‘’φωνή της Τουρκικής rap’’.
Ο Ezhel, γεννημένος ως Sercan İpekçioğlu την 1η Ιουλίου 1990 στην Άγκυρα και πλέον κάτοικος Βερολίνου, αποτελεί μία από τις πιο επιδραστικές προσωπικότητες της ραπ σκηνής σε Τουρκία και Γερμανία. Μεγαλώνοντας στους ζωντανούς αλλά και γεμάτους προκλήσεις δρόμους της Άγκυρας, ο Ezhel ήρθε από νωρίς σε επαφή με ένα ευρύ φάσμα μουσικών ακουσμάτων, από τη reggae και το hip-hop μέχρι το ανατολίτικο ροκ. Το πάθος του για τη μουσική ξεκίνησε στην εφηβεία, όταν άρχισε να πειραματίζεται με το freestyle και να συμμετέχει σε underground rap battles.
Η μεγάλη του επιτυχία ήρθε το 2017 με το ντεμπούτο άλμπουμ του, Müptezhel, το οποίο εξελίχθηκε γρήγορα σε πολιτισμικό φαινόμενο στην Τουρκία. Ο δίσκος, που παντρεύει τη ραπ με στοιχεία reggae και trap, αποθεώθηκε για τον ωμό λυρισμό του, θίγοντας θέματα όπως η ζωή στην πόλη, τα κοινωνικά ζητήματα και οι δυσκολίες της νεολαίας. Τραγούδια όπως το “Şehrimin Tadı” και το “Geceler” άγγιξαν βαθιά μια γενιά που βρισκόταν αντιμέτωπη με οικονομικές και κοινωνικές προκλήσεις, καθιερώνοντας τον Ezhel ως τη «φωνή» της τουρκικής νεολαίας.
Μετατράπηκε σε σύμβολο αντίστασης και ελευθερίας της έκφρασης στην Τουρκία, χρησιμοποιώντας το βήμα του για να αναδείξει την πραγματικότητα που βιώνουν πολλοί νέοι στη χώρα. Η μουσική του, η οποία χαρακτηρίζεται από αυθεντικότητα και συναισθηματικό βάθος, του έχει χαρίσει ένα πιστό κοινό, όχι μόνο εντός των συνόρων αλλά και διεθνώς.
Οι συνεργασίες του Ezhel με παγκόσμιας εμβέλειας καλλιτέχνες, όπως οι Aitch, Luciano, Gentleman και Ufo361, επέκτειναν περαιτέρω την απήχησή του, καθιστώντας τον εξέχουσα μορφή στην παγκόσμια hip-hop κοινότητα. Σήμερα, ο Ezhel συνεχίζει να διευρύνει τα όρια της ραπ, χρησιμοποιώντας τη μουσική του ως ένα ισχυρό μέσο αφήγησης και κοινωνικού σχολιασμού, εδραιώνοντας τη θέση του ως ένας πρωτοπόρος καλλιτέχνης του είδους.
Προπώληση εισιτηρίων: more.com
// en version//
EZHEL
FRIDAY 20 NOVEMBER 2026 | ATHENS | FUZZ LIVE MUSIC CLUB
On Friday, November 20, Ezhel will perform live at Fuzz Club in Athens, in an electrifying concert that showcases his pioneering sound and dynamic stage presence, which have established him in the international rap scene as “the voice of Turkish rap.”
Ezhel, born Sercan İpekçioğlu on July 1, 1990, in Ankara, Turkey, and now a Berlin resident is one of the most influential figures in the rap scenes of Turkey and Germany. Growing up in the vibrant yet challenging streets of Ankara, Ezhel was exposed to a diverse array of musical influences from an early age, including reggae, hip-hop, and Anatolian rock. His passion for music began in his teenage years, as he started experimenting with freestyling and performing in underground rap battles.
Ezhel’s breakthrough came with his debut album Müptezhel in 2017, which quickly became a cultural phenomenon in Turkey. The album, which blends rap with reggae and trap elements, was lauded for its raw lyricism, addressing themes such as urban life, societal issues, and the struggles of youth. Songs like “Şehrimin Tadı” and “Geceler” resonated deeply with a generation facing economic and social challenges, establishing Ezhel as the voice of the Turkish youth. He became a symbol of resistance and freedom of expression in Turkey, using his platform to highlight the realities of life for many young people in the country. His music, characterized by its authenticity and emotional depth, has earned him a loyal fan base not only in Turkey but also internationally.
Ezhel’s collaborations with global artists such as Aitch, Luciano, Gentleman and Ufo361 have further expanded his reach, making him a prominent figure in the global hip-hop community. Today, Ezhel continues to push the boundaries of rap music, using his music as a powerful tool for storytelling and social commentary, solidifying his place as a pioneering artist in the genre.
Get your tickets via more.com

INNERWISH + special guests WARDRUM
2026-11-28 20:00 - 23:30
Έναν χρόνο ακριβώς μετά την τελευταία τους εμφάνιση στην Αθήνα, οι INNERWISH ανεβαίνουν στη σκηνή του Fuzz Club, το Σάββατο 28 Νοεμβρίου 2026!
Μία από τις σημαντικότερες μπάντες του ελληνικού heavy metal, με
30 χρόνια συνεχούς πορείας, γιορτάζει τα 10 χρόνια από την κυκλοφορία του πέμπτου άλμπουμ της, “InnerWish”, παρουσιάζοντάς το εξ ολοκλήρου, μαζί φυσικά με επιλεγμένα τραγούδια από ολόκληρη τη δισκογραφία της.
Το “InnerWish” θεωρείται από πολλούς το κορυφαίο άλμπουμ της μπάντας μέχρι και σήμερα, καθώς περιλαμβάνει μερικά από τα πιο αγαπημένα τραγούδια της, όπως τα “Needles in My Mind”, “Rain of a Thousand Years” και “Modern Babylon”, μεταξύ άλλων. Και αν κάποια από τα τραγούδια του δίσκου βρίσκονται στα setlists του σχήματος τα τελευταία 15 χρόνια, κάποια άλλα θα παρουσιαστούν ζωντανά για πρώτη φορά.
Για πρώτη φορά, οι INNERWISH θα μοιραστούν τη σκηνή με μία άλλη σπουδαία μπάντα της χώρας μας, τους Θεσσαλονικείς WARDRUM!
Έχοντας αρκετά χρόνια να εμφανιστούν σε σκηνή της Αθήνας, οι WARDRUM κατηφορίζουν για να παρουσιάσουν το μοναδικό μελωδικό power metal τους, που τους έχει κάνει τόσο αγαπητούς και ξεχωριστούς.
Οι INNERWISH σχηματίστηκαν το 1995 στην Αθήνα, με κινητήρια δύναμη την αγάπη για το heavy metal και το πάθος για έκφραση μέσα από τη δημιουργία της αγαπημένης τους μουσικής.
Το ντεμπούτο τους, “Waiting for the Dawn”, κυκλοφόρησε το 1998 μέσω της NMC Music και, πέρα από το ότι απέκτησε αμέσως cult status στην εγχώρια metal σκηνή, αποτέλεσε το έναυσμα για τις καλύτερες μέρες που θα ακολουθούσαν. Ένα μόλις άλμπουμ ήταν αρκετό για να κεντρίσει το ενδιαφέρον μίας εκ των σημαντικότερων τότε εταιρειών στον χώρο του heavy metal, της γερμανικής Limb Music, μέσω της οποίας κυκλοφόρησαν τα επόμενα δύο δημιουργήματα της μπάντας, τα “Silent Faces” (2004) και “Inner Strength” (2006).
Η συνεχής άνοδος του σχήματος, ιδιαίτερα στους κύκλους του κλασικού και power metal, θα φέρει συναυλίες εντός και εκτός Ελλάδας, αλλά και το τέταρτο πλέον άλμπουμ, με τίτλο “No Turning Back”, το 2010, αυτήν τη φορά μέσω της σουηδικής Ulterium Records. Η αλλαγή εταιρείας όχι μόνο δεν επιβράδυνε την εξέλιξη της μπάντας, αλλά της έδωσε ακόμη μεγαλύτερη ώθηση, με αποκορύφωμα το ομότιτλο άλμπουμ της, που κυκλοφόρησε το 2016.
Κι ενώ όλα έδειχναν να ακολουθούν ανοδική πορεία, ο COVID-19 έβαλε ένα «φρένο», αλλά μόνο προσωρινά. Έτσι, το 2024, ανήκοντας πλέον σε μία από τις σημαντικότερες metal δισκογραφικές εταιρείες της εποχής μας, την RPM Music (που στο roster της περιλαμβάνονται συγκροτήματα όπως οι HELLOWEEN, AMORPHIS, MESHUGGAH και πολλά άλλα), οι INNERWISH κυκλοφορούν το τελευταίο (μέχρι στιγμής) άλμπουμ τους, με τίτλο “Ash of Eternal Flame”. Η υποδοχή του άλμπουμ, τόσο από τους κριτικούς όσο και από το κοινό, ήταν εξαιρετική, αποδεικνύοντας ότι η μπάντα είναι πιο δυνατή από ποτέ και σίγουρη για το μέλλον της.
Και μπορεί μέσα σε όλα αυτά τα χρόνια το ύφος του σχήματος να έχει περάσει από διάφορες φάσεις και να έχει αλλάξει σε κάποια σημεία, υπάρχουν όμως ορισμένες σταθερές που παραμένουν αναλλοίωτες: αγάπη, μεράκι, ποιότητα, λυρισμός και πάθος!
Το Σάββατο 28 Νοεμβρίου 2026, στο Fuzz Club, ελάτε να γιορτάσουμε τα 10 χρόνια από την κυκλοφορία του “InnerWish” των INNERWISH, μαζί με τους WARDRUM, και να απολαύσουμε επί σκηνής δύο από τις καλύτερες metal μπάντες της χώρας.
INNERWISH
Γιώργος Εικοσιπεντάκης – φωνητικά
Θύμιος Κρίκος – κιθάρα
Μανώλης Τσίγκος – κιθάρα
Αντώνης Μαζαράκης – μπάσο
Γιώργος Γεωργίου – πλήκτρα
Φραγκίσκος Σαμοΐλης – τύμπανα
🎫 Προπώληση εισιτηρίων: more.com

Nazareth
2026-12-06 20:00 - 23:30
To Golden R. Festival πιστό στο κοινό του και στις δεσμεύσεις του -μετά την περσινή αναβολή της εμφάνισης των θρυλικών Nazareth, λόγω της “ομηρίας” τους στο αεροδρόμιο της Φρανκφούρτης-, όπως είχε υποσχεθεί, εξασφάλισε τρεις ζωντανές εμφανίσεις σε Θεσσαλονίκη, Βόλο και Αθήνα, τις οποίες οι κάτοχοι τριήμερου εισιτηρίου ή εισιτηρίου τρίτης ημέρας του GRF2025 θα παρακολουθήσουν ΔΩΡΕΑΝ, επιλέγοντας μέσα από πλατφόρμα που θα ανοίξει τις επόμενες ημέρες την πόλη της αρεσκείας τους.
Οι θρύλοι της rock θα εμφανιστούν ζωντανά στις… 06/12/2026 στην Αθήνα και στο Fuzz Club
Το συγκρότημα που από το 1968, οπότε και δημιουργήθηκε στο Ντανφέρμλιν της Σκωτίας, κατάφερε να δημιουργήσει 25 δίσκους και μέσω της μουσικής του να κατακτήσει και τις δύο πλευρές του Ατλαντικού αλλά και όλες τις Ηπείρους!
Κομμάτια ύμνοι όπως το “Love Hurts”, που σκαρφάλωσε στο #8 των ΗΠΑ γινόμενο πλατινένιο και σήμερα απολαμβάνει πάνω από 260 εκατ. προβολές στο Spotify, όπως το “Hair of the Dog”, ο ομότιτλος δίσκος του οποίου είναι ο πρώτος τους σε πωλήσεις παγκοσμίως ή το “This Flight Tonight”, το οποίο εμπεριέχεται σε αμέτρητες rock συλλογές, αλλά κυρίως το γεγονός ότι ακόμα και σήμερα συνεχίζουν να οργώνουν τον πλανήτη, αποδεικνύουν το μέγεθος του συγκροτήματος και την παγκόσμια επιρροή της μουσικής τους.
Ο 79χρονος γερόλυκος της rock Pete Agnew και η παρέα του, θα ξεδιπλώσουν μπροστά στο ελληνικό κοινό ολόκληρη την 60χρονη πορεία τους και θα διηγηθούν τις αμέτρητες μουσικές ιστορίες τους.
